**Kisbér Város Polgármesterétől**

**2870 Kisbér, Széchenyi u 2.**

**Kisbér Város Önkormányzatának Képviselő-testülete**

**2025. április 11-ei ülésére**

Tárgy: Sportcsarnok bérlése – árusítás

**Tisztelt Képviselő-testület!**

Az önkormányzat tudomására jutott, hogy az AvEnGarde Vívó Sportegyesület által a kisbéri Zsivótzky Gyula Sportcsarnokban tartott vívóversenyek során az épületben élelmiszer és ruhanemű árusítását végzi egy cég engedély nélkül. A vívóverseny következő időpontjai: 2025. április 12-13. és 2025 május 24-25.

Az árusítást végző Allez International Kft. képviseletében eljáró dr. Börcsök Imre ügyvezetőt felszólítottuk, hogy vegye fel a kapcsolatot az önkormányzattal, ha árusítani szeretne. Az ügyvezető 2025. április 1-jén felkereste az önkormányzatot a megállapodás megkötése végett.

A sportcsarnokban történő árusítás bérleti díja jelenleg nincs megállapítva, csak a sportcsarnok büfé üzemeltetésére van szerződés kötve 20.000.-Ft/hó összegen.

Kérem a Tisztelt Képviselő-testületet, szíveskedjen megvitatni, hogy a kisbéri sportcsarnokban lehet-e árusítást végezni, és milyen bérleti díjon, valamint büfé üzemeltetése mellett van-e lehetőség élelmiszer árusítására.

Kisbér, 2025. 04. 07.

Sinkovicz Zoltán

polgármester

**Határozati javaslat:**

1. Kisbér Város Önkormányzat Képviselő-testülete támogatja a kisbéri Zsivótzky Gyula Sportcsarnokban történő árusítást (kivéve élelmiszer árusítás) ……….Ft/nap bérleti díj ellenében.
2. Kisbér Város Önkormányzat Képviselő-testülete nem támogatja az árusítást a kisbéri Zsivótzky Gyula Sportcsarnokban.